stanford-oval/wikipedia huggingface dataset:
גביע העולם בכדורגל נשים 2023
הערות שוליים

↑  לוח הזמנים לנבחרות נשים הרשמי של פיפ"א, מתוך אתר פיפ"א (באנגלית)
↑  המדינות שהגישו בקשה לאירוח הטורניר, באתר פיפ"א
↑  הצעת אוסטרליה לארח עם הסלוגן Get Inside, מתוך אתר foxsports.com.au
↑  פיפ"א החלה את תהליך בחירות המארחת לטורניר ב-2023, לוח הזמנים מתוך אתר פיפ"א. פורסם ב-19 בפברואר 2019, (באנגלית)
↑  החלטת אופ"א לטורנירים הבאים, בין היתר הדרך לבחירת המארחת בטורניר 2023, מתוך אתר פיפ"א. פורסם ב-15 במרץ 2019, (באנגלית)
↑  ההצבעה על זהות המארחת של גביע העולם לנשים 2023 תהיה במתכונת שונה מההצבעה על מונדיאל 2026, מתוך אתר פיפ"א. פורסם ב-21 בפברואר 2019, (באנגלית)
↑  "Stadium Australia". FIFA.com. נבדק ב-7 בדצמבר 2022. {{cite news}}:  (עזרה)
↑  "Sydney Football Stadium". FIFA.com. נבדק ב-7 בדצמבר 2022. {{cite news}}:  (עזרה)
↑  "Brisbane Stadium-womens-world-cup-2023". FIFA.com. נבדק ב-7 בדצמבר 2022. {{cite news}}:  (עזרה)
↑  "Eden Park". FIFA.com. נבדק ב-7 בדצמבר 2022. {{cite news}}:  (עזרה)
↑  "Wellington Regional Stadium". FIFA.com. נבדק ב-7 בדצמבר 2022. {{cite news}}:  (עזרה)
↑  "Melbourne Rectangular Stadium". FIFA.com. נבדק ב-7 בדצמבר 2022. {{cite news}}:  (עזרה)
↑  "Perth Rectangular Stadium". FIFA.com. נבדק ב-7 בדצמבר 2022. {{cite news}}:  (עזרה)
↑  "Hindmarsh Stadium". FIFA.com. נבדק ב-7 בדצמבר 2022. {{cite news}}:  (עזרה)
↑  "Dunedin Stadium". FIFA.com. נבדק ב-7 בדצמבר 2022. {{cite news}}:  (עזרה)
↑  "Waikato Stadium". FIFA.com. נבדק ב-7 בדצמבר 2022. {{cite news}}:  (עזרה)
1 2  FIFA Women's World Cup Scoring Stats - 2023, espn (באנגלית)
| גביע העולם בכדורגל לנשים |
| --- | --- | --- |
| טורנירי גמר | סין 1991 • שוודיה 1995 • ארצות הברית 1999 • ארצות הברית 2003 • סין 2007 • גרמניה 2011 • קנדה 2015 • צרפת 2019 • אוסטרליה וניו זילנד 2023 (גמר) • ברזיל 2027 |  |
| טורנירי מוקדמות | 1991 • 1995 • 1999 • 2003 • 2007 • 2011 • 2015 • 2019 • 2023 • 2027 |  |
| שונות | נבחרות משתתפות • טורניר ההזמנה 1988 |  |
ה'רפ"ד

ה'רפ"ד (5,284) ובקיצור רפ"ד – היא שנה עברית  אשר החלה ביום א' בתשרי, אור ל-10 בספטמבר 1523 (לפי הלוח היוליאני, שהיה נהוג אז), והסתיימה ביום כ"ט באלול, 28 באוגוסט 1524.
המולד של תשרי חל ביום חמישי, 7 שעות ו-170 חלקים. לפיכך זו שנה מסוג הכז. איננה מעוברת, ואורכה 354 ימים.
זו שנה שישית לשמיטה, ושנת 2 במחזור העיבור ה-279. תקופת ניסן שבשנה זו היא תחילת שנת 20 (סימנה כיוז) במחזור השמש ה-189.
שנה זו היא שנת 1,455 לחורבן הבית, ושנת 1,835 לשטרות.
אירועים

בוונציה הודפס לראשונה התלמוד הירושלמי, על פי כתב יד ליידן, בידי דניאל בומברג
כ"ז באדר – לאחר שאברהם קסטרו, מנהל המטבעה העות'מאנית בקהיר הודיע לסולטאן סולימאן המפואר על כוונתו של אחמד פאשא (אנ') למרוד בו, ביקש האחרון להרוג את כל יהודי קהיר. התנקשות שבוצעו בו הצילה את יהדוי קהיר, שקבעו את היום כפורים שני.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
האירוויזיון לרוקדים

| --- | --- |

 מבוסס על:  תחרות הזמר של האירוויזיון
 סוגה:  תחרות ריקודים
 מנחים:  המדינה המארחת
 זוכים:  2007: פינלנד פינלנד   2008: פולין פולין
 שפות:  אנגלית וצרפתית
 מספר עונות:  שתי תחרויות
 תוכנית מקור:  תחרות הזמר של האירוויזיון
 הפקה
 חברת הפקה:  איגוד השידור האירופי
 הפצה:  אירוויזיון
 אורך פרק:  120 דקות
 שידור
 רשת שידור:  אירוויזיון 
 תקופת שידור מקורית:  1 בספטמבר 2007 – 6 בספטמבר 2008
 
האירוויזיון לרוקדים (באנגלית: Eurovision Dance Contest) הייתה תחרות ריקודים שנתית שמארגן איגוד השידור האירופי. בתחרות השתתפו מדינות שהיו חברות באיגוד. התחרות החלה ב-2007 עד 2008. בשנת 2009 עקב הפופולריות הנמוכה של התחרות בוטלה התחרות של אותה שנה והפסיקה להתקיים גם לאחר מכן.
הפורמט

התחרות כללה זוגות של רקדנים מכל מדינה משתתפת, כל זוג ביצע ריקוד אחד, ריקוד בסגנון חופשי ואפשרה להציג תרבויות אזוריות בכל אירופה. כל זוג נשפט על ידי פאנל של מומחים לריקוד ועל ידי הקהל בבית אשר הצביע עבור הזוג האהוב עליהם.
מדינות משתתפות

כל המדינות המשתתפות לקחו חלק ב-2 התחרויות, פרט לגרמניה, ספרד ושווייץ שהשתתפו רק בתחרות הראשונה ופרשו בטרם קיום השנייה ולאזרבייג'ן שהצטרפה רק בתחרות השנייה.
המדינות בלארוס וקרואטיה היו אמורות להצטרף גם כן לתחרות השלישית, אך לבסוף לא השתתפו עקב ביטול התחרות כולה.
| שנה | רשימת המשתתפות על-פי מועד הצטרפות |
| --- | --- |
2007: אוסטריה אוסטריה, דנמרק דנמרק, פינלנד פינלנד, גרמניה גרמניה, יוון יוון, אירלנד אירלנד, ליטא ליטא, הולנד הולנד, פולין פולין, פורטוגל פורטוגל, רוסיה רוסיה, ספרד ספרד, שוודיה שוודיה, שווייץ שווייץ, אוקראינה אוקראינה, הממלכה המאוחדת הממלכה המאוחדת
2008: אזרבייג'ן אזרבייג'ן
2009: בלארוס בלארוס, קרואטיה קרואטיה
המדינות הזוכות > זוכות לפי שנה

| שנה | העיר מארחת | מקום ראשון> מדינה | מקום ראשון> שמות הרקדנים | מקום ראשון> נקודות | מקום שני> מדינה | מקום שני> הרקדנים | מקום שני> נקודות | מקום שלישי> מדינה | מקום שלישי> שמות הרקדנים | מקום שלישי> נקודות |
| --- | --- | --- | --- | --- | --- | --- | --- | --- | --- | --- |
| 2007 | הממלכה המאוחדת לונדון, הממלכה המאוחדת | פינלנד פינלנד | קטיה קוקולה וג'וסי ואנהנאן | 132 | אוקראינה אוקראינה | יוליה אוקרופרידזה ואיליה סידורנקו | 121 | אירלנד אירלנד | ניקולה בירן ומיק דוניגן | 95 |
| 2008 | הממלכה המאוחדת גלאזגו, הממלכה המאוחדת | פולין פולין | אדיטה הרבוז ומרצ'ין מרוצ'ק | 154 | רוסיה רוסיה | טטיאנה נבקה ואלכסנדר ליטוויננקו | 121 | אוקראינה אוקראינה | ליליה פודקופייבה וסרגיי קוסטצקי | 119 |
המדינות הזוכות > זכיות לפי מדינה

| זכיות | מדינה |  |  |  | סה"כ | שנות זכייה |
| --- | --- | --- | --- | --- | --- | --- |
| 1 | פינלנד פינלנד | 1 | 0 | 0 | 1 | 2007 |
| 1 | פולין פולין | 1 | 0 | 0 | 1 | 2008 |
| 0 | אוקראינה אוקראינה | 0 | 1 | 1 | 2 |  |
| 0 | רוסיה רוסיה | 0 | 1 | 0 | 1 |  |
| 0 | אירלנד אירלנד | 0 | 0 | 1 | 1 |  |
ראו גם

האירוויזיון לרוקדים צעירים
תחרות הזמר של האירוויזיון
הערות שוליים

↑  גואל פינטו, האירוויזיון הראשון לריקודים סלוניים, באתר הארץ, 13 במרץ 2007
↑  רותה קופפר, דוז פואה על הפירואט, באתר הארץ, 31 באוגוסט 2007
מפת משתתפי התחרות:   מדינות שהשתתפו בתחרות פעם אחת או יותר   מדינות שמעולם לא השתתפו בתחרות, אף על פי שיכולות   מדינות שהיו אמורות להשתתף בתחרות, אך התחרות בוטלה
מספר הפעמים בהן זכתה כל מדינה באירוויזיון לרוקדים
דייוויד וסלי

| --- | --- |

וסלי בשנת 2006
 לידה:  14 בנובמבר 1970 (בן 53) סן אנטוניו שבטקסס, ארצות הברית
 עמדה:  רכז, קלע
 גובה:  1.85 מטר
 מספר:  1, 4, 7
 מכללה:  אוניברסיטת ביילור
 דראפט:  לא נבחר, 1992
 קבוצות כשחקן
 1992–1993   1993–1994   1994–1997   1997–2002   2004–2006   2006–2007:  ויצ'יטה פולס טקסנס   ניו ג'רזי נטס   בוסטון סלטיקס   שארלוט/ניו אורלינס הורנטס   יוסטון רוקטס   קליבלנד קאבלירס
דייוויד ברקאו וסלי (באנגלית: David Barakau Wesley; נולד ב-14 בנובמבר 1970) הוא כדורסלן עבר אמריקאי, אשר שיחק בליגת ה-NBA בין השנים 1993–2007. ממוצעיו לאורך קריירת ה-NBA הם 12.5 נקודות, 2.5 ריבאונדים, 4.4 אסיסטים ו-1.3 חטיפות למשחק. בסך הכול קלע וסלי 11,842 נקודות ב-NBA, אשר מציבות אותו במקום השני בתולדות הליגה מבין השחקנים שלא נבחרו בדראפט, אחרי מוזס מלון.
קריירת מכללות

וסלי נולד בסן אנטוניו שבטקסס. בשנת 1988 החל ללמוד ב"מכללה הקהילתית טמפל" שבטמפל, טקסס, ולאחר שנה אחת עבר לאוניברסיטת ביילור אשר בעיר וייקו הסמוכה. ב-3 עונותיו בקבוצת הכדורסל של האוניברסיטה קלע 17.5 נקודות ומסר 4.5 אסיסטים בממוצע למשחק.
קריירת משחק

לאחר שלא נבחר על ידי אף קבוצה בדראפט ה-NBA‏ 1992, החל וסלי לשחק עבור "ויצ'יטה פולס טקסנס" מליגת ה-CBA. בקיץ 1993 חתם על חוזה בניו ג'רזי נטס מה-NBA, ובעונתו היחידה בקבוצה שותף לכ-9 דקות בממוצע למשחק בלבד. בעונת 1994/1995 עבר לבוסטון סלטיקס, במדיה מיצב את מעמדו כשחקן חמישייה קבוע הודות ליכולות הגנתיות מרשימות וקליעה טובה מעבר לקשת השלוש. בעונתו השלישית בקבוצה, 1996/1997, קבע שיאי קריירה בממוצעי נקודות (16.8), אסיסטים (7.3), ריבאונדים (3.6) וחטיפות (2.2) למשחק.
לקראת עונת 1997/1998 חתם על חוזה ל-7 עונות בשארלוט הורנטס, עבור כ-22 מיליון דולר. בתקופתו עם ההורנטס פתח ב-517 מתוך 522 המשחקים בהם שותף, ורשם ממוצעים כוללים של 14.7 נקודות ו-4.7 אסיסטים למשחק. בעונות 1998, 2001 ו-2002 העפיל עם ההורנטס לחצי גמר האזור המזרחי, אך בשלושת הפעמים הקבוצה הודחה בו.
ב-12 בינואר 2000, בזמן ששיחק עבור ההורנטס, היה וסלי מעורב בתאונת דרכים בה נהרג חברו לקבוצה בובי פילס. מתחקיר האירוע עלה כי וסלי ופילס נהגו אחד מאחורי השני במהירות של מעל 160 קילומטר לשעה, בכביש בו חלה הגבלת מהירות של כ-70 קמ"ש. במהלך הנסיעה איבד פילס שליטה על רכב הפורשה שלו, אשר סטה אל נתיב התנועה שבכיוון ההפוך והתנגש בשני כלי רכב. מותו של פילס נקבע במקום התאונה. דו"ח התאונה קבע כי נהיגתם של פילס ושל וסלי הייתה "בלתי יציבה, פזיזה, רשלנית ואף תוקפנית", והועלתה השערה כי השניים התחרו ביניהם. בתחילה הואשם וסלי בכך שלקח חלק ב"תחרות נהיגה", אך לבסוף הורשע בגין "נהיגה רשלנית" בלבד.
בדצמבר 2004, לאחר כ-7 עונות וחצי עם ההורנטס, הועבר וסלי בטרייד ליוסטון רוקטס בתמורה לג'ים ג'קסון ובוסטיאן נאכבר. לקראת עונת 2006/2007 חתם על חוזה בקליבלנד קאבלירס, במדיה קלע 2.1 נקודות למשחק. בפלייאוף 2007 העפילו הקאבלירס לגמר ה-NBA לראשונה בתולדות המועדון, אך וסלי עצמו לא שותף באף משחק לכל אורך הפלייאוף ובסיומו הודיע על פרישה ממשחק, בגיל 36.
לאחר הפרישה ממשחק

בעונות 2011–2013 שימש כעוזר מאמן בקבוצת טקסס לג'נדס מליגת הפיתוח של ה-NBA.
מאז אוגוסט 2012 עובד וסלי כפרשן של משחקי ניו אורלינס הורנטס/פליקנס בשידורי רשת "Fox Sports" בטלוויזיה המקומית.
הערות שוליים

↑  סטטיסטיקות הקריירה של וסלי ב-NBA, באתר basketball-reference.com
↑  הקלעים המובילים בתולדות ה-NBA מבין השחקנים שלא נבחרו בדראפט, באתר basketball-reference.com
↑  סטטיסטיקות קריירת המכללות של וסלי, באתר sports-reference.com
↑  ההורנטס מחתימים את בובי פילס, באתר לוס אנג'לס טיימס, 20 באוגוסט 1997
↑  ההודעה על מותו של פילס, באתר הניו יורק טיימס, 13 בינואר 2000
↑  דייוויד וסלי מואשם בתחרות נהיגה, באתר ניו יורק טיימס, 3 בפברואר 2000
↑  After the Crash, באתר grantland.com,‏ 31 במרץ 2015
↑  וסלי נשלח בטרייד ליוסטון רוקטס, באתר הקבוצה, 27 בדצמבר 2004
↑  וסלי חותם בקליבלנד קאבלירס, באתר הקבוצה, 5 בספטמבר 2006
1 2  וסלי נבחר לפרשן את משחקי ההורנטס, באתר nola.com,‏ 6 באוגוסט 2012
ה'רצ"ד

ה'רצ"ד (5,294) ובקיצור רצ"ד – היא שנה עברית  אשר החלה ביום א' בתשרי, אור ל-20 בספטמבר 1533 (לפי הלוח היוליאני, שהיה נהוג אז), והסתיימה ביום כ"ט באלול, 9 בספטמבר 1534.
המולד של תשרי חל ביום שישי, 2 שעות ו-222 חלקים. לפיכך זו שנה מסוג זשג. איננה מעוברת, ואורכה 355 ימים.
זו שנה שנייה לשמיטה, ושנת 12 במחזור העיבור ה-279. תקופת ניסן שבשנה זו היא תחילת שנת 2 (סימנה בלהז) במחזור השמש ה-190.
שנה זו היא שנת 1,465 לחורבן הבית, ושנת 1,845 לשטרות.
נולדו

רבי יצחק לוריא (האר"י), מייסד הקבלה הלוריאנית (נפטר בה' באב ה'של"ב).
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דאון הסנאי

| דאון הסנאי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: קנגוראים
תת־סדרה:: דמויי-קוסקוס
משפחה:: פוסומים מפוספסים
סוג:: דאון
מין:: דאון הסנאי
שם מדעי
 Petaurus norfolcensis ‏(סופר), 1792
תחום תפוצה


דאון הסנאי (שם מדעי: Petaurus norfolcensis) הוא מין כיסאי מעופף בינוני בסוג דאון שאנדמי למזרח יבשת אוסטרליה. הוא תואר מדעית בשנת 1792 על ידי המנתח הסקוטי רוברט קר (Robert Kerr) ולו שני תת-מינים. דאון הסנאי חי ביערות פתוחים וחורשים ופעיל בשעות הלילה. הוא ניזון מצוף, אבקנים וחרקים. אף שמצבו יציב, מגמת האוכלוסייה נמצאת בירידה בעקבות ירידה באיכות בית הגידול.
תיאור > אנטומיה ומאפיינים פיזיים

דאון הסנאי הוא כיסאי בינוני בגודלו ודומה מבחינה חיצונית לסנאי; גופו ארוך, גמיש ואלגנטי, צווארו קצר ועבה, וראשו גדול ומקושת עם חרטום קצר ומחודד. האוזניים שלו משולשות וגדולות למדי עם אפרכסות רחבות. עיניו גדולות ובולטות ומותאמות לראיית לילה, אפו קטן ומחורץ והלוע שלו קצר ומעוגל.
כפי שאופייני למינים בסוג, לדאון הסנאי יש קרומי דאיה בין אצבעות היד והרגל שנמתחים בעת הקפיצה כמצנח מרובע ומאפשרים לו לדאות מעץ לעץ עד למרחק 50 מטר. הקרומים מורכבים מקפל עור עבה שמתוח בין הזרת ביד לבין שני צדדי הקרסול, ובמהלך תנועה רגילה, הם מקופלים ומתמזגים עם המותניים וגורמים לפרופיל הצד שלו להראות עגלגל.
כפות היד והרגל של הדאון שעירות למדי עם טפרים קצרים וחדים, ובצידן התחתון יש רפידות גדולות שמסייעות לו בטיפוס. סימן ההיכר הבולט של מין זה אשר העניק לו את שמו, הוא זנבו הארוך והגלילי שעבה, סבוך ושעיר בהרבה משל דאונים אחרים ומזכיר מאוד את זנב הסנאי. הדאון משתמש בזנבו העבה והארוך ללפיתת ענפים ולניווט במהלך הדאייה לעבר הכיוון הרצוי.
דאון הסנאי הוא המין הבינוני בסוגו: גודלו כמעט כפליים מקרובו המוכר יותר - דאון הסוכר, והוא קטן משמעותית מן הדאון הצפוני והדאון המהגוני. מלבד ממדי הגוף, אורך האוזן והזנב, דאון הסנאי נבדל מדאון הסוכר במספר תכונות נוספות: הפנים שלו ארוכות, מחודדות ונפוחות יותר, הצוואר עבה, שיניו הטוחנות גדולות משמעותית והסימונים שעל הפרווה בולטים יותר.
אורך ראשו וגופו של דאון הסנאי: 25-18 ס"מ, אורך זנבו: 33-22 סנטימטרים ומשקלו: 300-190 גרם (0.3 קילוגרם). אין דו-צורתיות זוויגית ברורה בין הזכר לנקבה.
תיאור > כסות ומראה חיצוני

הפרווה העבה של דאון הסנאי צפופה ורכה. צבעה הכללי אפור על גווניו השונים: החל מאפור בהיר דרך אפור עמום או כהה, וכלה באפור-כסוף, אפור-צפחה או אפור-כחלחל. הצד התחתון של הגוף (החזה, הגרון, הבטן והמפשעה) בצבע לבן בוהק או צהבהב-קרמי. לדאון הסנאי שני פסים שחורים בולטים על הגוף הבהיר: פס דקיק לאורך הגב שנמוג בהדרגה בחלק האחורי, ופס עבה לאורך הזרועות וקרומי הדאייה. הזנב בצבע אפור כהה או בהיר ומתכהה בקצה לשחור-פחם.
הראש בצבע אפור, וסימוני הפנים הם כדלהלן: פס או משולש שחור לאורך המצח והחרטום, טבעות כהות סביב העיניים, וכתמים שחורים ולבנים סביב האוזניים; הלחיים והסנטר בצבע לבן בוהק. האוזניים והאצבעות ורודים והאף והלוע אדמדמים.
תפוצה וסביבת מחיה

דאון הסנאי אנדמי לאוסטרליה. טווח התפוצה שלו משתרע לאורך קו החוף המזרחי של היבשת, מחצי האי כף יורק שבצפון-מזרח קווינסלנד, דרך מזרח ניו סאות' ויילס, טריטוריית הבירה האוסטרלית, צפון ומרכז ויקטוריה, וכלה בקצה הדרום-מזרחי של אוסטרליה הדרומית. התפוצה הגאוגרפית שלו היא לאורך הרי החיץ הגדול והוא מצוי בשפלות נמוכות עד רכסים הרריים ברום 1,200 מטר מעל פני הים. המין מצוי גם במספר איים בחוף המזרחי של היבשת: האי פרייזר, האי מורטון, האי ריקטס ואיי סטרדבוק. בניגוד למשתמע משמו המדעי, דאון הסנאי לא חי מעולם באי האוסטרלי נורפוק הממוקם בין ניו זילנד לקלדוניה החדשה.
בית הגידול של דאון הסנאי כולל חורש ים-תיכוני, יער אקליפטוס פתוח, יער סקלרופילי יבש, יער חופי או יער לח הגובל ביער גשם טרופי ובתה שופעת בפרחי בנקסיה, אך הוא נמנע מיער צפוף או טרופי לחלוטין. הגורמים העיקריים שמשפיעים על בחירת בית הגידול, הם נוכחות של מקומות מקלט בעצים ותפרחות מרובות שמבטיחות אספקת מזון סדירה בחורף השחון. צפיפות הדאונים משתנה בחדות בין האזורים; במקומות מסוימים הוא נדיר מאוד ונפוץ בטלאים, בעוד שבבתי גידול אופטימליים דונם אחד עשוי לאכלס עד 3 פרטים. בצפון קווינסלנד, הוא נמצא אפילו בפרברים ובאזורים עירוניים.
אקולוגיה > התנהגות ופעילות

דאון הסנאי הוא יונק פעיל לילה שיוצא לתור אחר מזון עם רדת החשיכה. את שעות היום, הוא מבלה בשינה בקינים כדוריים שבנה בתוך שקעים וחללים בעצים. כדי ללקט את חומרי הקינון, הדאון נוהג להיתלות עם זנבו ורגליו האחוריות על הענף, וידיו הקדמיות פנויות כדי לנתק ממנו עלים וזרדים בגדלים שונים; לאחר שהצטברה כמות מסוימת של חומרים, הדאון מלפף את זנבו סביבם ונושא אותם למקום המיועד. לאחר שהדאון דוחף את החומרים לשקע בעץ, הוא מרטיב אותם בשתן ומדביק אותם זה לזה עד שנוצרת הצורה הכדורית. הקן מרווח דיו מבפנים, אך פתחו צר ככל האפשר כדי למנוע גישה לטורפים פוטנציאליים.
דאון הסנאי שוכן עצים מובהק; הוא מותאם במיוחד לחיים על העצים לא רק בשל כישורי הטיפוס שלו, אלא גם בזכות תכונת הדאייה האופיינית לסוגו. כאשר הדאון קופץ מעץ גבוה לעץ אחר, הוא מותח את ידיו ורגליו לצדדים וגורם לפתיחת קרומי הדאייה. השילוב של המתיחה החזקה והגוף הגמיש גורמת לדאון להיות כמעט שטוח לחלוטין במהלך הדאייה; בדרך זו, מתאפשר לו לדאות עד למרחק 50 מטר, וגודל המרחק תלוי בעיקר בגובה הקפיצה.
במהלך הדאייה, הזנב הארוך והעבה משמש כהיגוי אחורי, והדאון יכול לשלוט באמצעותו על מסלול הדאייה באוויר: הזזה פתאומית של הזנב לזווית מסוימת, גורמת לגוף להסתובב מהיעד המקורי ליעד אחר. הדאון נוחת על העץ כשראשו מורם, ואז הזנב מתלפף במהירות סביב הענף הקרוב ועובר לתפקד כרגל חמישית במהלך הטיפוס. גורים צעירים שעזבו את הכיס, עשויים לרכב על גב האם אפילו במהלך הדאיה.
אקולוגיה > תזונה ויחסי גומלין

דאון הסנאי מוגדר כאוכל כל; בפועל, תזונתו העיקרית מורכבת מצוף ואבקנים, אך בהיעדרם הוא יתבסס בעיקר על טל דבש ושרף של אקליפטוס, שיטה, בנקסיה והדס דבשי, פירות, עלים, זרעים וחרקים (בעיקר חיפושיות וזחלים). יחסית לדאונים אחרים, המזון מן החי תופס נתח חשוב יותר אצל דאון הסנאי. על מנת להשיג הפרשות צמחיות מסוימות כמו שרף, הדאון משתמש בחותכות החזקות שלו כדי לחתוך את קליפת העץ וללקק את הנוזלים.
דאון הסנאי חי בקבוצה משפחתית שכוללת זכר, נקבה אחת או שתיים והצאצאים שלהן. כל קבוצה כזו תופסת מספר חללי עצים בשטח שנע בין 3 ל-50 דונם. הקבוצה טריטוריאלית ומגרשת מסיגי גבול, וצאצאים מתבגרים עוזבים מעצמם את האזור. הזכר נוהג לסמן את שטח הקבוצה באמצעות בלוטת הריח המפותחת שעל מצחו. הדאונים נקשרים לשטחם, ויישארו בתוכו אפילו עם חלקים גדולים ממנו נהרסו. הדאונים מתקשרים זה עם זה באמצעות קולות רועשים וחותמי ריח.
הטורפים הטבעיים של דאון הסנאי הם לטאות כוח, נמיות כיס, פיתונים ודורסי לילה.
אקולוגיה > רבייה ומחזור חיים

עונת הרבייה של דאון הסנאי מתרחשת ביוני ויולי, ותקופת ההריון נמשכת פחות משלושה שבועות. במהלך עונת הרבייה, הכיס של הנקבה הופך לרך ורחב ונשמר בצורה זו לדצמבר; לאחר שהצאצאים עוזבים את הכיס הוא חוזר להיות קשיח ומצומק. לרוב הדאונית ממליטה גור אחד עד שלושה, אשר זוחלים לכיס בכוחות עצמם ונצמדים בתוכו לאחת מ-4 הפטמות.
הגורים שוהים בכיס 70 ימים ולאחר מכן הדאונית מעבירה אותם לקן שם גופם מתכסה בפרווה ועיניהם נפקחות בגיל 84 יום. הגורים נשארים בקן 40–50 ימים ובגיל 4 חודשים הם נגמלים מחלב אימם ומתחילים בהדרגה לצאת איתה מחוץ לקן ולתור אחר מזון. בגיל 12–18 חודשים הם הופכים לעצמאים ועוזבים את האזור שבו נולדו.
תוחלת החיים של דאון הסנאי בטבע 3–6 שנים, ובשבי עד 11.9 שנים.
מצב

דאון הסנאי מסווג על ידי הרשימה האדומה של IUCN במצב השימור ללא חשש (LC), לאור תפוצתו הרחבה, אוכלוסייתו הגדולה והתרחשותו במספר אזורים מוגנים.
האיום העיקרי על הדאון נשקף מצד ירידה מתמדת באיכות בית הגידול בעקבות כריתת עצים והתרחבות החקלאות, וכן מצד מניעת התחדשות עצים וכיסי סבך בעקבות רעיית עדרי בקר וצאן, נוכחות גדולה של ארנבונים וקנגוריים גדולים ומשטרי אש בלתי הולמים; מגמת האוכלוסייה של המין נמצאת בירידה כתוצאה מכך, במיוחד בטווח הדרומי. דילול בית הגידול בשילוב עם בצורת הופך את הדאון לפגיע במיוחד, הן בגלל אי זמינות המזון והן בגלל מחסור במקומות מתאימים לקינון.
ארגון השימור IUCN ממליץ לרשויות השימור האוסטרליות להקים מבעוד מועד תוכנית התאוששות עבור המין; התוכנית צריכה לכלול, הגנה ופיקוח על יערות מדינה ופארקים לאומיים, מחקר מפורט יותר אודות הדרישות האקולוגיות של המין וכיצד הוא מושפע מצד שינויים מגוונים בבית הגידול.
הערות שוליים

↑  דאון הסנאי באתר הרשימה האדומה של IUCN
דאון סנאי בקווינסלנד.
דאון סנאי מקנן בתיבת קינון מלאכותית שנפרשה על ידי רשויות השימור בקווינסלנד.
גורים של דאון סנאי.
האשליה הגדולה (ספר)

|  מידע כללי |
| --- | --- |
 מאת:  נורמן אנג'ל 
 שפת המקור:  אנגלית בריטית 
 סוגה:  מסה 
 נושא:  כלכלה, פציפיזם 
 הוצאה
 תאריך הוצאה:  1909 
 
האשליה הגדולה (אנגלית: The Great Illusion) הוא ספר מאת הסופר והעיתונאי הבריטי נורמן אנג'ל, שיצא לאור לראשונה כפמפלט בממלכה המאוחדת בשנת 1909, ומאז שנת 1910 במספר מהדורות מורחבות ומעודכנות. המהדורה הראשונה יצאה לאור מספר שנים לפני פרוץ מלחמת העולם הראשונה, והזהירה שתוצאות מלחמה כזו חייבות להיות הרסניות לכלכלה של כל המדינות המעורבות. לפי אנג'ל, מלחמה בין מדינות מתועשות היא חסרת ערך משום שכיבושים אינם משתלמים כלכלית. מהדורות הספר נמכרו בלמעלה משני מיליון עותקים, תורגמו ל-25 שפות וזיכו את אנג'ל בפרס נובל לשלום לשנת 1933.
תוכן

מהדורת הפמפלט הראשונה משנת 1909 נקראה "האשליה האופטית של אירופה" (Europe's Optical Illusion) כללה 146 עמודים ב-12 פרקים. מהדורת הספר המורחבת משנת 1911 כבר כללה 393 עמודים בשלושה חלקים ו-17 פרקים. במילותיו של ההיסטוריון הבריטי ג'יימס ג'ול (אנ'), עמדתו של אנג'ל בספר הייתה ש"המחיר הכלכלי של מלחמה הוא כה אדיר שאיש לא יוכל לקוות להרוויח מפתיחה במלחמה, אשר תוצאותיה עלולות להיות הרות אסון". בשל כך חזה אנג'ל שמלחמה באירופה לא תפרוץ, ואם תפרוץ לא תימשך זמן רב. האשליה הגדולה, לדברי אנג'ל, היא שבעידן המודרני ניתן להרוויח מפתיחה במלחמה, ממיליטריזם ומכיבושים. בלשונו של אנג'ל (מתוך ההקדמה לספר): ”כוח פוליטי וצבאי אינו מעניק לאומה שום יתרון מסחרי. בלתי אפשרי כלכלית לאומה לתפוס או להשמיד את עושרה של האחרת, או לאומה להפוך את עצמה לעשירה על-ידי שיעבוד אומה אחרת”.
תגובות והשפעות

"האשליה הגדולה" הפך מיד לאחר פרסומו לרב-מכר, תורגם במהירות ל-11 שפות, ורכש מספר גדול של קוראים תומכים ומעריצים, בקבוצות דיון באוניברסיטאות בריטיות ואף בין אנשי צבא כמו האדמירל ג'ון פישר, מפקדו העליון של הצי המלכותי, שכינה את הספר "מן משמיים" (heavenly manna). ההיסטוריון ניל פרגוסון טען שקבלת הספר באותה תקופה לא העידה בהכרח על פציפיזם, אלא על ניסיון של אימפריאליסטים ליברלים בבריטניה להניא את גרמניה מניסיונה לזכות במרוץ חימוש ימי מול הצי הבריטי.
בפברואר 1913 ערך אנג'ל מסע הרצאות באוניברסיטאות מרכזיות בגרמניה על-מנת לקדם את רעיונות הספר, ובתקווה למנוע את פריצת המלחמה. ההרצאות זכו לקהל גדול, התרגום לגרמנית נמכר בלמעלה מ-10,000 עותקים בשבועות שלאחר הביקור, ומספר קבוצות דיון "אנג'ליטיות" הופיעו בגרמניה בחוגים אקדמיים. אך מחוץ לאקדמיה הגרמנית נתפס הספר בעיקר כתעמולה בריטית, ולא הייתה לו השפעה ממשית כנגד התלהטות הרוחות והרגשות המיליטריסטיים הגואים שהובילו להצטרפות גרמניה למלחמת העולם הראשונה ביולי ובאוגוסט 1914.
תכופות נטען שפרוץ מלחמת העולם הראשונה, ארבע שנים בלבד לאחר פרסום הספר, הפריך את הטענה המרכזית שלו. אך אנג'ל לא טען בספר שהמלחמה בלתי-אפשרית, אלא שהיא חסרת ערך. בשנת 1921 פרסם אנג'ל ספר בשם האירוני "פירות הניצחון" (The Fruits of Victory), בו טען שתוצאות המלחמה אכן היו הרסניות מבחינה כלכלית כפי שחזה ב"האשליה הגדולה". אף שבריטניה הייתה בין המנצחות, היא נכנסה למיתון קשה ולחובות כבדים בשל השקעותיה במלחמה, עם תשלומי ריבית שעמדו על כ-40% לכל הוצאה ממשלתית. האינפלציה הוכפלה בין 1914 ועד לשיאה ב-1920, וערך המטבע הבריטי נפל ב-61%.
בשנת 1933 פרסם אנג'ל מהדורה חדשה ומורחבת של "האשליה הגדולה", שכללה הצעה להתאחדות מדינות לשכנוע גרמנים להתנגד למדיניותו של אדולף היטלר, בתקווה למנוע את המלחמה הקרבה. שנה לאחר מכן הוענק לו פרס נובל לשלום לשנת 1933. באתר האינטרנט של פרס נובל נכתב כי נורמן אנג'ל הוא האדם היחידי שזכה בפרס נובל לשלום על כתיבת ספר.
הבמאי הצרפתי ז'אן רנואר שאל את שם הספר לסרטו משנת 1937, אף כי פרט למסר הפציפיסטי והאנטי-מלחמתי אין קשר בין תוכן הספר לעלילת הסרט.
הפסיכולוג סטיבן פינקר החשיב את "האשליה הגדולה" כציון דרך מרכזי בתנועת הנאורות הרציונלית נגד המלחמה, בספרו המלאכים הטובים של טבענו. חשיפת האשליה עליה הצביע אנג'ל היא לדעת פינקר אחד הגורמים להתמעטות מלחמות בין מדינות בסוף המאה ה-20 ובמאה ה-21. גם ההיסטוריון הישראלי יובל נח הררי סבור שטענתו של אנג'ל הופכת להיות נכונה יותר ויותר עם הזמן, ככל שהעושר בעולם הופך מעושר המבוסס על דברים חומריים שקל לשדוד אותם,כגון נחלות וזהב, לעושר מודרני כמו הון אנושי, ידע ומבנים חברתיים וכלכליים מורכבים. הררי כתב: ”קליפורניה, לדוגמה, היא אחד המקומות העשירים ביותר בעולם, בזכות עמק הסיליקון ותעשיית הסרטים של הוליווד. מה יקרה אם הסינים יפלשו לקליפורניה, ינחיתו מיליון חיילים על החופים ויסתערו על עמק הסיליקון? הם לא ירוויחו דבר. בעמק הסיליקון אין מכרות סיליקון. רוב ההון אגור במוחם של מהנדסי גוגל וקוסמי הוליווד, והם יהיו על המטוס הראשון לבנגלור או מומבאי הרבה לפני שהטנקים הסינים יתגלגלו בשדרות סאנסט.”
עד שנת 2014 נמכרו מהדורות הספר בלמעלה משני מיליון עותקים ותורגמו ל-25 שפות.
ראו גם

הגורמים למלחמת העולם הראשונה
יאן בלוך
הערות שוליים

↑  Europe's Optical Illusion, מהדורת 1909 מקוונת בארכיון האינטרנט
↑  The Great Illusion, מהדורת 1911 מקוונת בארכיון האינטרנט
↑  Supina, P. D. (1972). The Norman Angell Peace Campaign in Germany. Journal of Peace Research, 9(2), 161-164.
↑  נורמן אנג'ל, The Fruits of Victory, ספר מקוון בפרויקט גוטנברג
↑  Sir Norman Angell - Biographical, באתר האינטרנט של פרס נובל
1 2  Sir Norman Angell - Facts, באתר האינטרנט של פרס נובל
↑  יובל נח הררי, לאן נעלמו המלחמות?, באתר הארץ, 13 ביולי 2012
ה'רצ"א

ה'רצ"א (5,291) ובקיצור רצ"א – היא שנה עברית  אשר החלה ביום א' בתשרי, אור ל-22 בספטמבר 1530 (לפי הלוח היוליאני, שהיה נהוג אז), והסתיימה ביום כ"ט באלול, 11 בספטמבר 1531.
המולד של תשרי חל ביום חמישי, 11 שעות ו-41 חלקים. לפיכך זו שנה מסוג השא. איננה מעוברת, ואורכה 355 ימים.
זו שנה שישית לשמיטה, ושנת 9 במחזור העיבור ה-279. תקופת ניסן שבשנה זו היא תחילת שנת 27 (סימנה כזיאא) במחזור השמש ה-189.
שנה זו היא שנת 1,462 לחורבן הבית, ושנת 1,842 לשטרות.
אירועים

ספר הערוך נדפס בוונציה
לוח שנה > מאפייני לוח השנה

שנה מסוג השא, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ג' בתשרי חל בשבת, ולכן צום גדליה נדחה ליום ראשון ד' בתשרי.
ט"ו באדר חל בשבת, ולכן שושן פורים נחוג שלושה ימים - בערים שהיו מוקפות חומה - מיום שישי י"ד באדר ועד יום ראשון ט"ז באדר - זהו פורים משולש.
י"ד בניסן, ערב פסח, חל בשבת, ולכן חלים דיני ערב פסח שחל בשבת.
הערות שוליים

↑  HebrewBooks.org Sefer Detail: ספר הערוך - נתן בן יחיאל
היסטוריה של עם ישראל